Гагра араион иҟалаз амашәыр аҟны ааха зауз быжьҩык ахәшәтәырҭаҟынтә илырҩааит
13:20 10.08.2023 (ирҿыцуп: 15:41 10.08.2023)
© Sputnik / Алексей МайшевРабота скорой помощи в Москве
© Sputnik / Алексей Майшев/
Нанҳәа 8 рзы ареспубликатә мҩаду хадаҿы амаршруттә машьынеи акроссовери еиҿасит, уи иахҟьаны ҩыџьа ауаа ҭахеит.
АҞӘА, нанҳәа 10 – Sputnik. Гагра араион иҟалаз амашәыр аҟны ааха зауз быжьҩыу ахәшәтәырҭаҟынтә илырҩааит, абри атәы аанацҳауеит Аԥсны агәабзиарахьчара аминистрра апресс-маҵзура.
Ахәшәтәырҭаҿы инхоит аҽа хҩык апациентцәа. Руаӡәк дԥырҟеит, ареанимациаҟны дышьҭоуп, лҭагылазаашьа бжьаратәла ихьанҭоуп.
Амҩатә машәыр ашьҭахь ахәшәтәырҭахь инаган 12-ҩык, ахашаҽны абаҩԥҵәара злаз ҩыџьа шәачатәи аԥшьбатәи ахәшәтәырҭахь ииаган.